
Наставно-научниот совет на 







Економскиот факултет – Прилеп

Предмет: Предлог за прифаќање наслов на тема и тези за изработка на магистерски  труд од кандидатот  Александар Деспотоски (чл. 43 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола) 
Советот на втор циклус на студии на ден 15.10.2026 год. го прифати извештајот од Комисијата за оценка на пријавата на магистерскиот труд под наслов “Ревизорски постапки при тестирањето на нетековните средства “  од кандидатот Александар Деспотоски.
Предвид на изнесеното, а согласно чл. 43 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола го доставуваме следниов предлог:

Наставно-научниот совет на Економскиот факултет – Прилеп да го прифати насловот на  магистерскиот труд “Ревизорски постапки при тестирањето на нетековните средства “   и тезите: 
Вовед

Цели и методологија на истражувањето 

Прв дел

1.Општ осврт за ревизијата на финансиските извештаи

1.1 Цели и значење на ревизијата на финансиските извештаи

1.2 Видови ревизија според областа на испитување

1.2.1 Комерцијална ( независна) ревизија

1.2.2 Државна ( јавна ) фискална ревизија

Втор дел

2.Концепти на ревизијата

2.1 Концепт на материјалност

2.2 Концепт на ревизорски ризик

2.2.1 Инхерентен ризик

2.2.2 Контролен ризик

2.2.3 Детекциски ризик

2.3 Детекцски ризик

Трет дел

3.Поим и видови на нетековни средства

3.1 Нематеријални средства

3.2 Материјални средства

3.3 Долгорочни финансиски вложувања

Четврт дел

4.Ревизорски постапки при тестирањето на нетековните средства

4.1 Ревизорски постапки за проверка на нематеријалните средства

4.2 Ревизорски постапки за проверка на материјалните средства

4.3 Ревизорски постапки за проверка на долгорочните финансиски вложувања

4.4 Критички осврт на ограничувањата на ревизорските постапки при тестирањето на тврдењето за постоење на нетековните средства

4.5 Критички осврт на ограничувањата на ревизорските постапки при тестирањето на тврдењето за сеопфатност на нетековните средства

4.6 Критички осврт на ограничувањата на ревизорските постапки при тестирањето на тврдењето за права и обврски врз нетековните средства

4.7 Критички осврт на ограничувањата на ревизорските постапки при тестирањето на тврдењето за вреднување и мерење на нетековните средства

4.8 Критички осврт на ограничувањата на ревизорските постапки при тестирањето на тврдењето за презентација и обелоденување на нетековните средства

Петти дел

5.Практична примена на ревизорските постапки при тестирањето на нетековните средства

5.1 Општи информации за деловниот субјект

5.2 Сметководствени политики кои се однесуваат на нетековните средства

5.3 Усогласување на податоците од главната книга и регистарот на нетековните средства

5.4 Практична примена на ревизорските постапки кај нематеријалните средства

5.5  Практична примена на ревизорските постапки кај материјалните средства

Заклучни согледувања

Користена литература
О б р а з л о ж е н и е

На предлогот за прифаќање на темата “Ревизорски постапки при тестирањето на нетековните средства “    и тезите за изработка на магистерски труд, Советот на втор циклус на студии утврди предлог за прифаќање на темата “Ревизорски постапки при тестирањето на нетековните средства “  и тезите за изработка на магистерски труд од кандидатот Александар Деспотоски.
Со се поголемиот раст и развој на деловните субјекти, глобализацијата на светските пазари и економии, се наметнува се поголемата потреба од ревизија на финансиските извештаи. Зборот ревизија се повеќе се користи во секојдневниот стопански и нестопански живот и е поврзан со сметководството. Сметководството ги снима сите економско финансиски трансакции и преку основните финансиски извештаи ја покажува состојбата на средствата и изворите на средства. Потврдата на нивната точност се потрдува токму со ревизијата на финансиските извештаи.

Чесноста и вистинитоста на презентираните податоци во финансиските извештаи е тесно поврзана со ревизијата на финансиските извештаи. Целта на ревизијата на финансиските извештаи е да утврди дали иситите се изработени во согласност со општо прифатените меѓународни сметководствени стандарди и меѓународни ревизорски стандарди. Во таа насока ревизорските постапки при тестирањето на нетековните средства имаат посебно место и улога во спроведувањето на ревизијата на финансиските извештаи.

Имајќи во предвид дека фокусот на интерес на овој магистерски труд се ревизорските постапки при тестирањето на нетековните средства, нивната улога во спроведувањето на ревизијата на финансиските извештаи, посочува дека тие се база односно основа без чие постоење и употреба не може ниту да се замисли уште помалку во реалноста да се спроведе ефективна и ефикасна ревизија на финансиските извештаи.

Ревизијата во текот на својот ангажман прибира релевантен доказен материјал, врз онова на кој донесува професионален суд за реалноста и објективноста на презентираните финансиски извештаи.

Во современите услови на стопанисување сведоци сме на многу примери на измами и корупција во работењето на голем број деловни субјекти, со што се зголемува сомнежот во однос на правилното прикажувањена резултатите на финансиските извештаи.

Ревизијата на финансиските извештаи природно се наметна за превентивно откривање на сите измами, коруптивни активности односно природно се наметна во откривањето на оранизираниот економски криминал, така ревизијата на финансиските извештаи со својата активност од една страна ги заштитува интересите на сите заинтересирани страни за резултатот од финансискиот извештај, а од друга страна го заштитува и самиот менаџмент.

Самиот менаџмент во одредени ситуации не е темелно запознат во одредени ситуации со работните активности на одредени служби на фирмата, и како последица на тоа може да донесе неадекватни деловни одлуки.

Поради тоа ревизијата на финансиските извештаи преку ревизионите докази претставува еден правилен коректив во работата на менаџментот на самата фирма.

Токму поради овие причини се мотивирав моето практично истражување елаборирано во мојот магистерски труд да носи наслов “ Ревизорски постапки при тестирањето на нетековните средства “.
Концепциски магистерскиот труд е поделен во пет дела во кои ќе бидат елаборирани теоретските и практичните сознанија до кои ќе се дојде при истражувањето.

Во овој магистерски труд најпрво ќе биде образложен Воведот на магистерскиот труд како и целите и методологијата на истражувањето.
Во првиот дел кој носи наслов “  Општ осврт за ревизијата на финансиските извештаи “ ќе биде образложено за целите и значењето на ревизијата на финансиските извештаи, видови ревизија според областа на испитување,комерцијална ( независна) ревизија и државна ( јавна ) фискална ревизија.


Во вториот дел кој носи наслов “ Концепти на ревизијата  “ ќе биде образложено за сите концептите на ревизи, концепт на материјалност, концепт на ревизорски ризик, инхерентен ризик, контролен ризик, детекциски ризик.

Во третиот дел кој носи наслов “ Поим и видови на нетековни средства  “ ќе се даде образложение на нематеријалните средства, материјалните средства и на долгорочните финансиски вложувања.

Во четвртиот дел кој носи наслов “ Ревизорски постапки при тестирањето на нетековните средства  “ ќе биде образложено за сите видови ревизорски постапки и критички осврт на  ограничувањата на ревизорските постапки при тестирањето на тврдењето на нематеријалните средства.

Во петтиот дел кој носи наслов “  Практична примена на ревизорските постапки при тестирањето на нетековните средства “ ќе се даде елаборација на општите информации за деловниот субјект, сметководствените политики кои се однесуваат на нетековните средства, усогласување на податоците од главната книга и регистарот на нетековните средства, практична примена на ревизорските постапки кај нематеријалните средства, практична примена на ревизорските постапки кај материјалните средства.

На крај од мојот магистерски труд ќе бидат елаборирани заклучните согледувања.
Заради претходново Советот на втор циклус на студии беше едногласен за прифаќање на извештајот од Комисијата за оценка на пријавата од кандидатот Александар Деспотоски на тема: “Ревизорски постапки при тестирањето на нетековните средства “  за изработка на магистерски труд.





Комисија за оценка на пријава:
1. Проф. д-р Пеце Николовски
2. Проф. Д-р Игор Здравкоски
3. Проф. д-р Фанка Ристеска
Прилог: Предлог одлука
	


Врз основа на чл. 43 став 9 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола, Советот  на втор циклус на студии, на седницата одржана на ден 15.10.2026 година ја донесе следнава 

ПРЕДЛОГ ОДЛУКА

Член 1

Се прифаќа Извештајот од Комисијата за оценка на пријава на магистерскиот труд под наслов “Ревизорски постапки при тестирањето на нетековните средства “, од кандидатот Александар Деспотоски подготвен од Комисијата во состав:
1. Проф. д-р Пеце Николовски

2. Проф. Д-р Игор Здравкоски

3. Проф. д-р Фанка Ристеска
Член 2
Се прифаќаат како подобни: темата “Ревизорски постапки при тестирањето на нетековните средства “, и тезите за изработка на магистерскиот труд.
Член 3
За ментор на кандидатот Александар Деспотоски за изработка на магистерскиот труд под наслов “Ревизорски постапки при тестирањето на нетековните средства “,   се определува

д-р Пеце Николовски, редовен професор на Економски факултет-Прилеп
Член 4
Да се достави Предлог одлуката до Наставно – научниот совет на Економскиот факултет – Прилеп за понатамошно одлучување.   
Раководител на втор циклус на студии

Проф. д-р Дејан Здравески

